吳嘉會

吳嘉會（），字惟禮，號南里、南野，山西振武衛軍籍，湖廣長沙府湘陰縣人，明朝政治人物。

 生平 
嘉靖十三年（1534年）甲午科山西鄉試第三名舉人，十四年（1535年）中式乙未科會試第一百二十八名，三甲第一百六十名進士。授行人司行人，升行人司副，改刑部主事，升郎中，二十年升山東按察司僉事，升山東布政使司參議，平單縣妖人楊惠等亂，二十六年升山東按察司副使、兵備天津，二十九年升陝西布政使司右參政，以俺答汗入寇至通州，二十九年八月任都察院右佥都御史、整饬蓟州兵备巡抚顺天，不久被劾，由聂豹接任，提督侍郎孫禬称其年力可用，十月复任原职。三十年十一月升右副都御史，三十三年十一月以御虏功升兵部右侍郎兼右佥都御史，荫子吴蒙为国子生。修筑墙子岭、白马关一带边墙，修长城石墙四万丈，三十四年十一月加二品服俸，三十五年三月改戶部右侍郎，三十六年三月升兵部左侍郎，三十七年代理兵部尚書事，条上战守十二事，同年三月被御史万民英弹劾下狱，朝廷派礼科右给事中袁汝是、河南道御史凌儒往蓟镇勘查边墙工程，七月以修边冒破之罪，黜为民。隆庆元年，多次被人举荐起复，没有出仕，萬曆年間起復原職致仕，十六年（1588年）卒，享年七十七，十七年（1589年）四月賜祭葬。著有《奏議》十卷《山西通志》：吳嘉會，字惟礼，别号南里，其先楚人。国初从太祖北征屯代，遂为代人。嘉靖甲午书魁，乙未进士，授行人，升刑部主事。辨坝上盗，有声郎署间。擢山东佥宪，赈饥筑堤御寇，诏赐金帛，转本省藩参。单县妖人杨惠等倡乱，官兵攻之不克，单车诣垒谕之，衆悉解散，缚渠凶数十人，磔诸市，东土以宁。迁陕西参政，拜都察院右佥都御史，整饬蓟镇边务。在镇日夜庀战守具。起居庸，尽山海关，剏修石垣四万丈，甓敌台烽堠二千六百座有奇。分其地为十区，区设参游两将军，分统健卒，合之凡八万人，怒马坚甲，长㦸利锻。于时蓟镇称“虎豹九关天下隘”。在镇蓟七年，匹马不得入塞。世宗褒赉甚优，屡晋贰本兵，因为相嵩所忌，罢归。卒年七十七。穆宗遣官谕祭葬，如卿臣礼。著有奏议十卷。《分省人物考》：吳嘉會，字惟禮，號南野，代州人。嘉靖甲午舉鄉試第一，明年遂成進士，授行人，轉比部郎。有盜夜殺人𭐏上，敚其貲。賊曹拷掠旁近人具獄，心察其枉，特令頌繫，而陰使人跡盜，盜得賊，曹坐褫官。從此有聲郎署間矣。辛丑，擢山東僉憲，歲祲，設法賑之。明年，虜深入太原，計以臨清、海岱間都會議城其外郭，簡練材武士以待，虜止不來。甲辰，小清河決，築長堤扞之，民免墊溺。詔賜金綺。轉本省參政。青州豪民糾衆數十百人牟礦利，直指欲擒以爲功，嘉會曰：此屬片檄可解，急之恐鋋鹿走險耳。不聽。豪果與顔神大盜合，執吏逆顔行，而始悔不用其言。單縣妖人楊惠等聚徒數千，僭署將校，流刼四省，官兵攻之不下。嘉會單車詣壘，宣言曰：棄仗走者爲良民，不且孥戮。衆鳥獸散，獨兇渠數十人未服，縛而磔諸市，東土以寧，肖像祀焉。丁未，陞憲副，改備天津。庚戌，虜闌入薊塞，直薄都城。薊守臣被建，卽日超拜嘉會右僉都御史，整飭薊鎮邊務。至卽條上更始善後十二事，日夜庀戰守具。起居庸，盡山海關，創修石垣四萬丈，甓敵臺封堠二千六百座有奇。卽其地分爲十區，區設參、遊兩將軍，分統徤卒，合之凡八萬人，人予各馬堅甲長，載利殺軍。新於是虜犯河防堤師擊走之，虜二十騎入潮河川，設大營待之，二酋並馳而前，應弦倒，乘其亂擊之，斬殺無算，虜宵遁。虜萬騎從馬蘭峪入寇，約大帥逆戰於郝家莊，斬首虜，獲器畜，大捷而還。虜再犯古北口，伏兵陿中，而設火器于山巔。虜夜至，伏起砲發，自相蹂踐而去。虜寇昌鎮，發健卒據大石巔，虜至，我軍下礧石，連斃數酋，計窘，却走。鎮薊七年，虜匹馬不得入塞。事聞，先後賜金綺者五，蔭子錦衣于户者一，國子生者二。晉貳本兵，閲六師，校諸將材武，再賜羊酒，且大柄用。而爲相嵩所忌，中讒罷歸。歸三十年卒，壽七十有七。神宗登極，追念邊勞，遣官臨祭，營兆域。。

 家族 
曾祖吳貞；祖父吳寧；父吳琇，母王氏。具慶下。兄吳嘉聰（山東按察司副使）。

参考文献
王家屏《正議大夫資治尹兵部左侍郎吳公嘉會墓誌銘》

Category:嘉靖十三年甲午科山西鄉試舉人
J
Category:代縣人
Category:軍籍進士
Category:明朝行人司行人
Category:明朝行人司司副
Category:明朝刑部主事
Category:明朝刑部郎中
Category:明朝山東按察司僉事
Category:明朝山東布政使司參議
Category:明朝山東按察司副使
Category:明朝陝西布政使司參政
Category:明朝順天巡撫
Category:明朝兵部右侍郎
Category:明朝戶部右侍郎
Category:明朝兵部左侍郎